Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Väkivaltaisuudet jatkuivat tänäänkin palestiinalaisten ottaessa yhteen -
Israelin turvallisuusvoimien kanssa Jerusalemissa ja Länsirannalla.
Israelin turvallisuuspalvelu pidätti Hamasin solun, -
jonka se sanoo olevan vastuussa israelilaispariskunnan murhasta.
Korkea-arvoinen venäläinen sotilasdelegaatio saapui Israeliin -
neuvottelemaan koordinaatiosta, jolla vältettäisiin selkkaukset Syyriassa.
Väkivaltaisuudet jatkuivat tänäänkin, kun palestiinalaiset ottivat yhteen -
Israelin turvallisuusvoimien kanssa Jerusalemissa ja Länsirannalla.
Kahakat kiihtyivät sen jälkeen, -
kun palestiinalaisen teini-ikäisen kerrottiin kuolleen Betlehemin lähellä.
Israelin armeija ilmoitti tarkistavansa tapauksen yksityiskohtia.
Palestiinalaiset järjestivät hautajais- kulkueen palestiinalaisteinille.
Pääministeri Netanjahu vieraili -
Jerusalemin puukotusiskussa louk- kaantuneen äidin ja lapsen luona.
Ennen Netanjahun vierailua -
Israelin turvallisuuspalvelu ilmoitti pidättäneensä -
Länsirannalla Nablusissa islamistisen Hamasin solun.
Puolustusviranomaisten mukaan solu on vastuussa -
viime viikon ampumistapauksesta, jossa juutalaispariskunta murhattiin -
neljän lapsensa silmien edessä. Lapset ovat iältään 3 kk - 9 vuotta.
Kiitän Israelin turvallisuus- viranomaisen ISA:n henkilökuntaa -
Henkinin perheen järkyttävän murhan ratkaisemisesta.
He toimivat nopeasti ja pidättivät murhaajat.
Toimimme kovalla kädellä terrorismia ja lietsojia vastaan joka rintamalla.
Neljä uutta Israelin armeijan pataljoonaa -
on tuotu Juudeaan ja Samariaan sekä tuhansia poliiseja Jerusalemiin.
Poliisit menevät syvemmälle arabilähiöihin kuin aiemmin.
Tuhoamme terroristien kodit. Turvajoukoillamme on lupa käyttää -
kovempia keinoja kivien ja palopommien heittelijöitä vastaan.
Tämä on välttämätöntä kansalaisten turvallisuuden suojaamiseksi.
Ampumistapauksen tutkimuksista tietoisen viranomaisen mukaan -
ammutun pariskunnan lapset säästyivät sen vuoksi, -
että yksi terroristeista ampui vahingossa rikoskumppaniaan -
ja nämä joutuivat siksi pakenemaan paikalta.
Islamistinen Hamas ylisti israelilaisia vastaan tehtyjä iskuja -
ja sanoi Länsirannan väkivallantekoja ”sankarillisiksi operaatioiksi”.
Hamas ylistää miehitetyllä Länsirannalla ja Jerusalemissa -
suoritettuja sankarillisia operaatioita.
Ne ovat reaktiota miehittäjän rikoksiin al-Aksalla ja Länsirannalla.
Israelin miehitys on ainoa syy tilanteen eskaloitumiseen.
Jerusalemin lauantaisen iskun uhrit, -
41-vuotias rabbi Nehemia Lavi sekä 21-vuotias sotilas Aharon Bennett, -
haudattiin Jerusalemissa.
Myös presidentti Rivlin osallistui hautajaisiin tuhansien muiden ohella.
Viime päivinä kiihtyneet väkivaltaisuudet -
ovat aiheuttaneet protesteja Israelissa. Tuhannet oikeistolaiset protestoivat -
Israelin hallituksen riittämätöntä reagointia palestiinalaisten iskuihin -
kansalaisten turvallisuuden takaamiseksi.
Israelissa on sattunut viime päivinä hirvittäviä terroritekoja.
Juutalaisia teurastetaan vain siksi, että he ovat juutalaisia.
Haluan osoittaa solidaarisuutta juutalaisille ja sanoa: Nyt riittää!
Vasemmistoaktivistien järjestämässä mielenosoituksessa vaadittiin, -
että pääministeri Netanjahun -
on myönnettävä epäonnistumisensa ja erottava.
Hallitus ei ole toiminut Jerusalemin asukkaiden suojelemiseksi.
Siihen tarvittaisiin yhtäältä paljon kovempia turvallisuustoimia -
ja toisaalta sopimuksen saavuttamista palestiinalaisten kanssa.
Sitten Syyrian konfliktiin.
Korkea-arvoinen venäläinen sotilasdelegaatio saapui tänään -
varaesikuntapäällikkö Bogdanovskyn johdolla Israeliin.
Venäläiset tapasivat Israelin turvallisuusdelegaation, -
jota johti armeijan varaesikuntapäällikkö Jair Golan.
Delegaatiot neuvottelivat keinoista, -
joilla voidaan estää tahattomat yhteenotot -
Syyriassa operoivien venäläis- joukkojen ja Israelin armeijan välillä.
Delegaation vierailun on määrä kestää kaksi päivää.
Sen aikana neuvotellaan ja pannaan täytäntöön -
maiden välinen koordinaatio, josta Netanjahu ja Putin sopivat -
Netanjahun Moskovan-vierailulla kaksi viikkoa sitten.
Venäjän puolustusministeriö sanoi -
venäläisen hävittäjän harhautuneen erehdyksessä -
"muutamaksi sekunniksi" Turkin ilmatilaan Syyrian rajalla.
Syyksi ministeriö ilmoitti huonot sääolosuhteet.
Kuten kartalta näemme, -
Heymimin lentotukikohta sijaitsee Syyrian ja Turkin rajan tuntumassa.
Välimatka on 30 kilometriä.
Tiettyjen sääolosuhteiden takia koneet lähestyvät kenttää pohjoisesta.
Kyseinen tapaus johtui epäsuotuisista sääolosuhteista.
Älkää suotta hakeko mitään salaliittoja.
USA ja Nato tuomitsivat Venäjän Turkissa tekemät ilmatilarikkomukset.
Turkki uhkasi, että jos sitä vielä provosoidaan, -
se aikoo vastedes ampua ilmatilaansa tunkeutuvat venäläiskoneet.
Se voisi mahdollisesti johtaa suoraan yhteenottoon Naton ja Venäjän välillä.
Venäjähän on jo kauan vastustanut ulkovaltojen puuttumista Syyriaan -
ja estänyt YK:n turvallisuusneuvoston päätöslauselmia.
Venäjän nykyiset aktiiviset toimet Syyriassa ovat siksi ristiriitaisia -
ja kaiken lisäksi vain laajentaneet kriisiä.
Turkin rajat ovat osa Naton rajoja.
Olemme keskustelleet asiasta suoraan Venäjän kanssa.
Myös Nato kokoontuu Brysselissä iltapäivällä -
neuvotellakseen Venäjän tekemistä loukkauksista Turkin ilmatilassa -
sekä muista Syyrian kehityksistä.
Saimme tänä aamuna Venäjältä tiedon, että kyseessä oli virhe -
ja että Venäjä kunnioittaa Turkin rajoja -
eikä anna vastaavaa tapahtua uudelleen.
Turkin säännöt pätevät kaikkiin koneisiin, -
olivat ne sitten syyrialaisia, venäläisiä tai jostain muualta.
Turkin asevoimilla on hyvin selvät ohjeistukset.
Sitten Iranin ydinsopimukseen.
YK:n pääsihteeri Ki-moon ja Iranin ulkoministeri Zarif tapasivat.
He keskustelivat ydinsopimuksesta, -
joka saavutettiin Iranin ja P5+1-maiden välillä.
Maihin kuuluvat viisi YK:n turvallisuus- neuvoston pysyväisjäsentä -
eli USA, Venäjä, Kiina, Ranska ja Iso- Britannia sekä vaihtuva jäsen Saksa.
Pääsihteeri Ki-moon pyysi sopimuksen osapuolia -
panemaan sopimuksen täytäntöön "luottavaisesti".
Ki-moon toisti myös, -
että Syyrian konflikti ei ole ratkaistavissa sotilaallisesti.
Hän pyysi Irania käyttämään vaikutusvaltaansa -
poliittisen ratkaisun edistämiseksi.
Ki-moon keskusteli Zarifin kanssa -
myös muista Lähi-idän aiheista, joissa Iranin vaikutusvalta on näkynyt, -
kuten Libanonista, Jemenistä ja Irakista.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman